2005 m. Dakaro ralis
2005 m. Dakaro ralis (dar žinomas kaip 2005 m. Paryžiaus-Dakaro ralis) – 27-asis Dakaro ralis, kuris vyko 2004 m. gruodžio 31 d. – 2005 m. sausio 16 d. Šio ralio bendras lenktynių ruožų ilgis buvo 8 956 km. Dakaro ralis prasidėjo ties Barselona, tęsėsi Maroko, Mauritanijos bei Malio teritorijomis ir baigėsi Senegale. Maršrutas buvo trumpesnis negu 2004 metais, tačiau sunkesnis. Taip pat ralis pasižymėjo rekordiniu dalyvių skaičiumi – ralyje dalyvavo 696 automobilių, motociklų ir sunkvežimių ekipažai (įskaitant pagalbines transporto priemones).